
REGLEMENTVAN ORDE, 2012 

Verordenlng No. 12, 2012 


VERORDENING 


Om voorsiening te maak vir ‘n reglement van orde vir die afhandeling van 
werksaamhede deur die Read van die //Khara Hais munisipaiiteit; en vir 
aangeleenthede wat daarmee in verband staan. 


DAAR WORD BEPAAL deur die //Khara Hais munisipaiiteit, soos volg> 
Woordomskrywing 

1 . In hierdie Verordening, tensy uit die samehang anders blyk, beteken - 

“begroting” die beraamde inkomste en uitgawe van die Raad deur die 
Uitvoerende Komitee opgestel en ingedien ingevolge nasionale wetgewing; 

"Burgemeester” die persoon wat voorsitter is by ‘n Uitvoerende Komitee 
vergadering soos bedoel in artikel 49 van die Wet; 

“iid” ‘n lid van die Raad of die Uitvoerende Komitee, na gelang van die geval; 

“vrae” Vrae gestel ingevolge artikel 1 1 ; 

“mosie” ‘n mosie skriftelik ingedien ingevolge artikel 21 van 51 ; 

“Munisipale Bestuurder” ‘n persoon aangestel ingevolge artikel 82 van die 
Wet; 

“Munisipaliteif die //Khara Hais munisipaiiteit; 

"Raad” die Munisipale Raad van die Munisipaiiteit; 

“Speaker" die Speaker van die Raad soos bedoel in artikels 36 en 37 van die 
Wet; 

“Steisels Wet' die Wet op Plaaslike Regering: Munisipale Stelsels, 2000 
(Wet No. 32 van 2000); 

“Uitvoerende Komitee” die komitee in artikel 42 van die Wet bedoel; 

“vergadering” ‘n vergadering van die Raad of die Uitvoerende Komitee, na 
gelang van die geval; 

“voorsitter van die Uitvoerende Komitee” die Burgemeester; 

“voorstel” ‘n voorstel, behalwe ‘n mosie, voorgestel en gesekondeer 
gedurende ‘n vergadering van die Raad of ‘n komitee daarvan; en 

“Wet’ die Wet op Plaaslike Regering: Munisipale Strukture, 1998 (Wet No. 
117 van 1998). 

Verwydering van persona van die Raadsaal 

2. Die Speaker kan, behoudens artikel 160(7) van die Grondwet, te eniger tyd 
gedurende ‘n vergadering, soos wat hy of sy nodig ag, ter wille van die 
handhawing van orde, gelas dat enigiemand anders as ‘n lid van die 
Raadsaal verwyder word. 

Taken van aantekenregister en dra van ampsdrag gedurende vergaderings 

3. Elke lid wat ‘n vergadering bywoon, moet - 

(a) sy of haar naam in die aantekenregister teken; en 

(b) ampsdrag dra indien so deur die Raad besluit en die ampsdrag vir die 
doel voorsien word. 

Vergadering in die gevai waar daar geen kworum is nie 

4. Indien, na verstryking van 15 minute na die tyd waarop ‘n vergadering bedoel 
is om te begin, daar geen kworum teenwoordig is nie, word geen vergadering 
gehou nie, tensy die lede teenwoordig ooreenkom om 'n verdere tyd van 
hoogstens 10 minute toe te laat vir ‘n kworum om te vergader. Die lede 
teenwoordig kan, na afloop van die voornoemde 10 minute, die Speaker 
versoek om ‘n vergadering op ‘n gelefi datum en tyd te belS, waarvan kennis 
soos voorsien in artikel 115 van die Stelsels Wet gegee moet word, en die 
bepalings van artikel 7 geld mutatis mutandis ten opsigte van sodanige 
vergadering. 

Tel van lede 

5. Indien die Speaker se aandag gedurende ‘n vergadering op die getal lede 
teenwoordig gevestig word, word die teenwoordige lede getel en, indien daar 
bevind word dat daar geen kworum is nie, laat die Speaker hierdie feit in die 
notule opteken en die roepkiok vir een minuut lui en indien daar na 'n pouse 
van 5 minute na die gelui nog nie ‘n kworum teenwoordig is nie, kan die lede 
teenwoordig met ‘n meerderheid van stemme besluit om die vergadering te 
verdaag. Indien so 'n besluit nie geneem word nie en daar na 'n pouse van 
10 minute nie ‘n kworum teenwoordig is nie, word die vergadering as verdaag 
geag tot ‘n tyd deur die Speaker bepaal. 


Kennisgewing van verdaagde vergadering 

6. Wanneer ‘n vergadering verdaag word, word ‘n kennisge\wing van die 
verdaagde vergadering soos voorsien in artikel 115 van die Stelsels Wet 
beteken. 


Verdaagde vergadering 

7. Behoudens artikel 8 word geen werksaamhede op ‘n verdaagde vergadering 
hanteer nie, behalwe die werksaamhede gespesifiseer in die kennisgewing 
van die verdaagde vergadering. 

Besigheid beperk deur kennisgewing 

8. Behoudens artikel 50(1) word geen saak wat nie in die kennisgewing van ‘n 
vergadering gespesifiseer is, hanteer op die verdaagde vergadering nie, 
behaiwe 'n dringende verslag van die Uitvoerende Komitee. 

Volgorde van werksaamhede in ‘n vergadering 

9. (1) Die volgorde van werksaamhede van ‘n gewone vergadering is soos 

volg: 

(a) Opening; 

(b) Aanvaarding van die kennisgewing van die vergadering as 
gelees; 

(c) Aansoeke om verlof tot afwesigheid; 

(d) Amptelike kennisgewings - 

(i) deur die Speaker; 

(ii) deur iede; 

(iii) deur die Munisipale Bestuurder; 

(e) Onbestrede voorstelle van die Speaker; 

(f) Goedkeuring van notule van vorige vergadering; 

(g) Vrae waarvan kennis gegee is; 

(h) Mosies of voorstelle verwys vanaf vorige vergaderings; 

(i) Verslag van die Uitvoerende Komitee; 

(j) Nuwe mosies; 

(k) Petisies; 

(i) Afsiuiting. 

(2) Na die bantering van werksaamhede genoem in paragrawe (a) tot (f) 
van subartikel (1), kan die Read volgens eie diskresie die volgorde 
van die ander werksaamhede op die agenda verander. 


Notule van vergadering 

10. (1) Tensy die notule van ‘n vergadering op dieselfde vergadering 

goedgekeur word, word die notule as gelees beskou met die oog op 
goedkeuring: Met dien verstande dat ‘n afskrif van die notule op elke 
lid beteken word, soos in artikel 115 van die Stelsels Wet voorsien, 
minstens 24 uur voor die aanvang van die vergadering. 

(2) Geen mosie, voorstel of bespreking word oor die notule toegelaat nie, 
behalwe met betrekking tot die akkuraatheid daarvan. 

Vrae deur lede 


11. (1) ‘n Lid kan tydens 'n vergadering ‘n vraag stel - 

(a) aangaande ‘n saak voortvioeiend uit of wat betrekking het op ‘n 
item vervat in ‘n verslag van die Uitvoerende Komitee wanneer 
die item aan die beurt kom of gedurende die bespreking 
daarvan; 

(b) betreffende die algemene werk van die Raad wat nie 
voortvioeiend uit of betrekking het op ‘n item vervat in ‘n 
verslag van die Uitvoerende Komitee nie; Met dien verstande 
dat sodanige vraag slegs gestel kan word indien ten minste 7 
dae vooraf ‘n skriftelike kennisgewing by die Munisipale 
Bestuurder ingedien is, wat onvenAryld ‘n afskrif van sodanige 
kennisgewing aan die Speaker en die voorsitter van die 
Uitvoerende Komitee voorsien. 


(2) 'n Vraag wat, na die mening van die Speaker, van dringende 
openbare belang is, kan op ‘n vergadering gevra word alleen nadat 
daar in tweevoud skriftelik van kennis gegee is aan die Munisipale 
Bestuurder, mlnstens tien minute voor die aanvang van die 
vergadering en die Munisipale Bestuurder voorsien dadelik 'n afskrif 
daarvan aan die Speaker en die voorsitter van die Uitvoerende 
Komitee. 

(3) Enige vraag ingevolge hierdie artikel gestel, word deur of namens die 
voorsitter van die Uitvoerende Komitee en/of Speaker beantwoord. 

(4) Nadat 'n lid se vraag beantwoord is, kan hy of sy ‘n verduideliking 
daarvan versoek en die volledigheid van die antwoord word nie 
gedebateer nie, tensy die Speaker toestemming daartoe verleen. 

(5) Die Speaker mag ‘n vraag weier, indien hy of sy van mening is dat 
sodanige vraag buite orde of onduidelik gestel is. 


Verslagdoening aan die Uitvoerende Kom'itee 

12. (1) ‘n Verslag van ‘n departementshoof word aan die Munisipale 

Bestuurder gerig en die Munisipale Bestuurder IS sodanige verslag 
aan die Uitvoerende Komitee voor. 

(2) Die Munisipale Bestuurder kan ‘n verslag terugvenwys na ‘n 
departementshoof vir feiteregstelling of verduideliking en hy of sy kan, 
indien hy of sy dit nodig ag, kommentaar daarop lewer en ‘n 
aanbeveling in verband met ‘n verslag in subartikel (1) bedoel, maak. 




PROVINSIE NOORD-KAAP 

BUITENGEWONE PROVINSIALE KOERANT, 12 DESEMBER 2012 No. 1652 323 

5 


Samesteliing van ‘n verslag van die Uitvoerende Komitee 

13. (1) ‘n Verslag deur die Uitvoerende Komitee voorgel§ ingevolge die Wet, 

saamgelees met artikel 160{6)(a) tot (c) van die Grondwet, moet 
eerstens die sake met betrekking waartoe aanbevelings gemaak 
word, vervat (hiema die “eerste gedeelte” genoem) en daarna sake 
wat gedelegeer is 


(a) die Uitvoerende Komitee; en 

(b) komitees soos bedoel in artikel 79 van die Wet. 

(2) Behalwe waar ‘n item slegs vir kennisname aan die Raad voorgelS 
word, bevat elke item van die eerste gedeelte 'n aanbeveling wat deur 
die Raad aanvaar kan word. 

Verslag word ingedien 

14. ‘n Verslag van die Uitvoerende Komitee, behalwe ‘n verslag wat deur die 
Speaker as dringend aanvaar word, word ingedien op die wyse soos in die 
Wet voorsien. 

Voorstel op verslag 

15. (1) Die voorsitter van die Uitvoerende Komitee of ‘n lid deur horn of haar 

daartoe versoek, IS 'n verslag van die Uitvoerende Komitee voor en 
met die voorlegging word voorgestel; 

“dat die verslag oorweeg word". 

(2) Die voorstel in subartikel (1) bedoel, word nie bespreek nie en indien 
die Raad die voorstel aanvaar, moet die Speaker die aanbevelings 
van die eerste gedeelte van die verslag punt vir punt aan die orde stel, 
behalwe as hy of sy vir ‘n goeie rede die volgorde sou verander. 

(3) Indien ‘n aanbeveling in subartikel (2) bedoel deur die Raad aanvaar 
word, word dit ‘n besluit van die Raad. 

(4) Na afloop van die eerste gedeelte van die verslag in subartikel (2) 
bedoel, moet die Speaker besprekings van die daaropvolgende 
gedeeltes toelaat: Met dien verstande dat - 

(a) sodanige besprekings beperk word tot - 

(i) een uur vir sake bedoel in artikel 1 3(1 )(a): en 

(ii) 30 minute per gedeelte bedoel in artikel 13(1)(b); 

(b) met uitsondering van die voorsitter van die Uitvoerende 
Komitee, ‘n lid nie, behalwe met toestemming van die Raad, vir 
lange ras 10 minute mag praat nie en wanneer ‘n lid wel 
toegelaat word om langer as 10 minute te praat, besluit die 
Raad oor die tydsduur; 

(c) gedurende sodanige bespreking, geen ander voorstel ingedien 
word nie, behalwe 'n voorstel dat die Uitvoerende Komitee of ‘n 
komitee in artikel 13(1)(b) bedoei, na gelang van die geval, 
versoek word om sy besluit te heroorweeg; 

(d) gedurende sodanige bespreking ‘n lid kan versoek dat sy of 
haar teenstem teen ‘n besluit in sodanige daaropvoigende 
gedeelte en sy of haar redes daarvoor, genotuleer word en die 
Munisipale Bestuurder notuleer sodanige teenstem. 

Aanbevelings van die Uitvoerende Komitee word as voorstelle beskou 

16. Dit word geag dat die voorstel van ‘n lid ingevolge artikel 15, elke aanbeveling 
in die verslag voorstel en dat sodanige voorstel gesekondeer is. 

Onttrekking of wysiging van aanbeveling 

17. Die lid wat ‘n voorstel ingevolge artikel 15 gemaak het, kan ‘n aanbeveling in 
die verslag vervat, met toestemming van die Raad onttrek of wysig. 

Repliek op debat 

18. (1) Die voorsitter van die Uitvoerende Komitee of 'n lid wat ‘n voorstel 

ingevolge artikel 15 maak, moet repliek lewer en die debat sluit op 
enige item in ‘n versiag van die Uitvoerende Komitee, sender om 
nuwe sake aanhangig te maak. 

(2) Ondanks die bepalings van subartikel(l), kan die Speaker of die lid 
daarin genoem, 'n verduidelikende verklaring of aankondiging maak 
voor die oorweging van ‘n spesifieke item vervat in die verslag van die 
Uitvoerende Komitee of gedurende die bespreking van sodanige 
verslag. 


Afvaardiging 


19. (1) (a) ‘n Afvaardiging wat ‘n onderhoud met die Raad verlang, dien ‘n 

memorandum in wat die vertoS wat hulle gaan lewer, ulteensit. 

(b) Die Munisipale Bestuurder l§ die memorandum aan die 
Uitvoerende Komitee voor wat die afvaardiging kan ontvang en 
die sake vervat in die memorandum kan hanteer ingevolge die 
magte gedelegeer Met dien verstande dat die Uitvoerende 
Komitee kan afsien van die nodigheid vir voorlegging van ‘n 
memorandum. 


(c) Indien die Uitvoerende Komitee van mening is dat die saak 
aan die Raad voorgelS behoort te word, doen hy so aan die 
Raad versiag en indien die Raad dit gelas, word die onderhoud 
aan die afvaardiging toegestaan. 


(2) ‘n Afvaardiging bestaan hoogstens uit 3 lede en slegs een lid voer die 
woord, behalwe in antwoord op ‘n vraag van ‘n lid. Die saak word nie 
verder oorweeg alvorens die afvaardiging onttrek het nie. 

Petisie 

20. 'n Petisie kan deur ‘n lid voorgele word, maar geen toespraak of kommentaar 
daaroor word deur die lid aan die Raad gelewer nie. Sodanige petisie word 
na die Uitvoerende Komitee verwys, wat verslag daaromtrent aan die Raad 
moet lewer. 

Vorm van kennisgewing van mosie 

21. (1) 'n Kennisgewing van mosie moet in skrif wees en deur die lid wat dit 

indien, onderteken wees. 

(2) ‘n Mosie moet by die Munisipale Bestuurder ingedien word, wat dit in 
‘n boek vir hierdie doel moet inskryf en die boek moet beskikbaar 
wees ter insae van lede. Die Munisipale Bestuurder voorsien elke lid 
onvenwyld van ‘n afskrif van die mosie. 

(3) Op die versoek van die lid wat die mosie ingedien het, moet die 
Munisipale Bestuurder skriftelik ontvangs erken. 

(4) Behalwe waar ‘n kennisgewing van mosie minstens 10 dae voor ‘n 
vergadering ontvang is, word dit nie gespesifiseer in die kennisgewing 
van die vergadering nie. 

(5) ‘n Mosie moet betrekking hS op ‘n vraag aangaande die administrasie 
of toestande in die Munisipaliteit. 

(6) Die lid wat ‘n mosie indien, kan repliek lewer; Met dien verstande dat 
indien 'n voorstel met betrekking tot sodanige mosie ingevolge artikel 
43(1 )(b), (c), (d), (e), (f) of (g) aanvaar word, sodanige lid vir 
hoogstens 

1 0 minute repliek kan lewer. 

Volgorde van mosies 

22. Elke mosie word by ontvangs gedateer en genommer en moet deur die 
Munisipale Bestuurder in die agenda opgeneem word in volgorde van 
ontvangs, behalwe in die geval van ‘n kennisgewing van ‘n wysiging wat 
opgeneem word direk na sodanige kennisgewing van mosie, ongeag die tyd 
wanneer die kennisgewing van mosie om te wysig, ontvang is. 

Dringende mosies 

23. (1) Enige lid van ‘n vergadering kan ‘n dringende mosie by die 

vergadering indien, welke mosie by die aanvang van die vergadering 
by die Speaker ingedien moet word. Wanneer die Speaker sodanige 
mosie by die vergadering voorhou, versoek die Speaker ‘n sekondant 
vir die mosie. Sodanige mosie sal alleenlik by die vergadering hanteer 
word waar ‘n meerderheid van die helfle van die lede teenwoordig vir 
die diening daarvan stem. 

(2) Die bepalings van artikels 21, 22, 24, 25, 26, 27 en 32 is mutatis 
mutandis van toepassing by 'n mosie ingedien ingevolge hierdie 
artikel. 

Beperking van kennisgewings 


24. Geen lid mag meer as een mosie anders as ‘n terugverwysde mosie op die 
agenda plaas nie en geen lid mag meer as ses mosies, insluitende ‘n mosie 
soos bedoel in artikel 50(1), in enigejaar voorstel nie. 

Mosie om ‘n besluit geneem in die voorafgaande drie maande te herroep 

25. (1) Wanneer ‘n lid 'n voorstel indien ingevolge artikel 21 wat - 

(a) die herroeping of wysiging van ‘n besluit van die Raad wat in 
die voorafgaande drie maande geneem is ten doel het; of 

(b) dieselfde doel het as ‘n mosie wat venverp is in die 
voorafgaande drie maande, word sodanige mosie slegs op die 
agenda geplaas indien die kennisgewing van so 'n mosie 
geteken is deur drie lede addisioneel tot die lid wat die mosie 
voorgestel het. 

(2) ‘n Mosie soortgelyk aan die een wat verwerp is ingevolge subartikel 

(1), word nie weer voorgestel binne 6 maande na sodanige 
verwerping nie. 

(3) Ondanks die bepalings van subartikels (1) en (2), kan die Raad op 
enige tydstip 'n besluit herroep of wysig na aanleiding van ‘n 
aanbeveling van die Uitvoerende Komitee vervat in ‘n verslag 
ooreenkomstig artikel 15. 

Prosedure met betrekking to die behandeling van mosies 


26. (1) Wanneer mosies bespreek word, lees die Speaker die nommer van 

elke mosie en die naam van die voorsteller uit en stel vas waiter 
mosies onbestrede is. 


(2) 'n Onbestrede mosie word onmiddellik, sonder bespreking, 
deurgevoer. 

(3) Indien daar ‘n bestrede mosie is, moet die Speaker vir ‘n sekondant 
vra en hy of sy stel daama elke gesekondeerde mosie aan die orde. 

(4) ‘n Lid wat ‘n mosie sekondeer, kan vervolgens oor sodanige mosie 
praat, behalwe waar ‘n voorstel ingevolge artikel 43(1 )(b), (c), (d), (e), 
(f) of (g) met betrekking tot sodanige mosie gemaak en deurgevoer is 
voordat die sekondant aan die woord gekom het. 

(5) ‘n Mosie wat nie deur die voorsteller daarvan gestel word nie of wat 
nie gesekondeer word nie, verval. 


Onre&imatige mosies of voorsteile 

27. Die Speaker weier ‘n mosie of voorstel - 
(a) wat volgens sy of haar mening - 

(i) kan lei tot die bespreking van 'n saak wat reeds op die agenda 
is of wat nie betrekking het op ‘n vraag in verband met die 
administrasie of toestande in die Munisipaliteit nie; of 

(ii) wat 'n saak uitmaak vir, ‘n opinie weergee of wat onnodige 
feitlike, inkriminerende, afbrekende of onbehoorlike 
aantuigings bevat; 

(b) met betrekking tot - 

(i) sake waaroor die Raad geen jurisduksie het nie; of 

(ii) 'n besluit deur ‘n geregtelike of guasr-geregtelike liggaam 
hangende is; of 

(c) wat, indien dit deurgevoer word, teenstrydig met die bepalings in 
hierdie Reglement van Orde of ‘n ander wet sal wees of wat nie 
afdwingbaar sal wees nie. 

Sake dien voor die Raad by wyae van voorstel 

28. (1) Behoudens die bepalings van artikels 15(2) en 16, word ‘n saak nie 

geag voor die Raad vir ‘n besluit te dien nie, behalwe waar ‘n voorstel 
oor sodanige saak behoorlik gemaak en gesekondeer is. 

(2) Die bepalings van artikel 25(4) geld mutatis mutandis vir ‘n lid wat 'n 
voorstel sekondeer. 

Bepalings met betrekking tot die oorweging van die begroting 

29. Ondanks andersluidende bepalings hierin vervat, geld die volgende bepalings 
wanneer die Raad die begroting oorweeg: 

(a) ‘n Voorstel wat tot gevolg sal h§ dat geraamde inkomste of uitgawe 
van die Raad, vermeerder of verminder, word nie ingedien alvorens 
die debat oor die begroting afgesluit is nie. 

(b) Nadat die debat oor die begroting afgesluit is, stel die Speaker elke 
voorstel soos bedoel in paragraaf (a) in volgorde. 

(c) Indien sodanige voorstel aanvaar word, word die begroting nie 
ooreenkomstig die besluit as gewysig beskou nie en die vergadering 
word uitgestel tot ‘n datum en tyd deur die Speaker bepaal. 

(d) Na ‘n uitstel in paragraaf (c) bedoel, ondersoek die Uitvoerende 
Komitee die implikasie van ieder sodanige besluit en doen verslag 
daaroor aan die Raad by die hervatting van die vergadering. Die 
uitstel gekied ten einde die Burgermeester instaat te stel om die voile 
impak, meer spesifiek die finansiSle impak, van sodanige besluit te 
ondersoek en by die daaropvolgende vergandering verslag te doen, 
waar sodanige beoogde wysiging weer gedebateer sal word. 

(e) Nadat die Uitvoerende Komitee verslag gedoen het ingevolge 
paragraaf (e), moet die Speaker - 

(i) ‘n debat daaroor toelaat; 

(ii) daarna weer elke voorstel in paragraaf (c) bedoel, stel en 
indien sodanige voorstel aanvaar word, word die begroting 
ingevolge daardie besluit gewysig. 

Verwysing van voorstel wat die begroting raak na Uitvoerende Komitee 

30. ‘n Mosie of voorstel, anders as ‘n voorstel in artikel 16 bedoel wat die gevolg 
sal h§ dat die goedgekeurde begroting vermeerder of verminder, word nie 
aanvaar alvorens die Uitvoerende Komitee daaroor verslag gedoen het nie. 

Verwysing van voorstel of mosie na Uitvoerende Komitee betreffende 
aangeieenthede in artikel 30(5) van die Wet bedoei 

31 . 'n Mosie of voorstel, anders dan ‘n aanbeveling van die Uitvoerende Komitee, 
wat 'n aangeleentheid in artikel 30(5) van die Wet bedoel raak, moet voordat 
die Raad ‘n besluit daaroor aanvaar, na die Uitvoerende Komitee verwys 
word om daaroor verslag te doen en 'n aanbeveling te maak. 

Onttrekking of wysiging van mosie of voorstel 

32. (1) 'n Voorsteller kan, met die toestemming van die Raad, 'n voorstel of 

mosie onttrek en slegs die voorsteller word toegelaat om die versoek 
tot sodanige toestemming te verduidelik. 

(2) Nadat toestemming vir onttrekking op voornoemde wyse versoek is, 
word geen verdere bespreking oor sodanige mosie of voorstel 
toegelaat nie en die toestemming soos versoek, word sonder verdere 
bespreking verleen of geweier. 

Toespreek van die vergadering 

33. ‘n Lid kan sit terwyl hy of sy praat en spreek die Speaker aan. 


Voorrang van Speaker 

34. Wanneer die Speaker praat, moet enige lid wat besig is om te praat of 
aangedui het dat hy of sy wil praat, sy of haar sitplek inneem indien hy of sy 
staan en die lede moet ‘n stilte handhaaf sodat die Speaker sonder 
onderbreking aangehoor kan word. 

Lengte van toesprake 

35. (1) Behoudens artikels 15 en 43, kan ‘n lid vir hoogstens 10 minute praat: 

Met dien verstande dat - 

(a) ‘n Lid wat ‘n mosie indien, vir hoogstens 15 minute kan praat 
om sy of haar mosie toe te lig; en 

(b) die Raad toestemming kan verleen dat ‘n verdere 5 minute vir 
sodanige toespraak toegelaat word. 

(2) Die Raad kan afstand doen van die bepalings van subartikel (1) met 
betrekking tot ‘n verklaring wat met toestemming van die Raad deur 
die voorsitter of enige ander lid van die Uitvoerende Komitee in 
verband met 'n saak voortvioeiend uit ‘n verslag gemaak word. 

(3) ‘n Lid wat aan ‘n debat deelneem, kan gedurende sy of haar 
toespraak van notas gebruik maak, maar geen lid word toegelaat om 
sy of haar toespraak af te lees nie. Die Speaker kan ‘n lid wat sy of 
haar toespraak aflees, versoek om die toespraak onmiddellik te 
beeindig. 

(4) Die bepalings van hierdie artikel is nie van toepassing op - 

(a) die voorsitter van die Uitvoerende Komitee wanneer hy of sy 
die begroting voordra en die debat daaroor open nie; 

(b) die voorsitter van die Uitvoerende Komitee wanneer hy of sy of 
enige ander lid van die komitee deur horn of haar gemagtig om 
die begrotingsrede te lewer, of repliek te lewer op die debat 
betreffende die oorweging van die begroting nie; 

(c) die voorsitter van die Uitvoerende Komitee wanneer hy of sy 
die debat betreffende oorweging van die begroting afsiuit nie; 
en 

(d) die persoon wat ingevolge artikel 18(1) repliek lewer en die 
debat afsiuit soos bedoel in genoemde artikel. 

Relevansie 


36. (1) ‘n Lid wat praat, moet sy of haar toespraak streng rig op die saak 

onder bespreking of op 'n verduideliking of op ‘n punt van orde. 

(2) Die Speaker laat nie ‘n bespreking toe - 

(a) wat ‘n saak op die agenda voortuitloop nie; of 

(b) oor ‘n saak ten opsigte waarvan ‘n besluit deur ‘n geregtelike- 
of gi/as^geregtelike liggaam hangende is nie. 


Irrelevansie, herhaling en versteuring van orde 

37. (1 ) Indien die Speaker van mening is dat ‘n lid - 

(a) nie voldoen aan die bepalings van artikel 35(1) nie of skuldig is 
aan irrelevansie of langdradige herhaling tydens sy of haar 
toespraak, kan die Speaker horn of haar gelas om aan 
genoemde bepalings te voldoen of om die irrelevansie of 
langdradige herhaling te staak; 

(b) poog om 'n bespreking teenstrydig met artikel 35(2) te voer, 
moet die Speaker horn of haar gelas om die bespreking te 
staak; 

(c) terwyl hy of sy in die Raadsaal teenwoordig is, ongeag of hy of 
sy die Raad toespreek - 

(i) onbehooriike of aanstootlike taal besig; 

(ii) 'n inkriminerende, lasterlike of afbrekende opmerking, 
beskuldiging of insinuasie ten opsigte van ‘n ander lid 
of persoon maak; 

(iii) die orde versteur of die gesag van die Speaker 
verontagsaam; of 

(iv) onbehoorlik geklee is, gelas die Speaker die lid om 
onmiddellik sodanige gedrag te staak of reg te stel. 

(2) Indian ‘n lid nie gehoor gee aan ‘n lasgewing in subartike! (1) bedoel 
nie, kan die Speaker - 

(a) in ‘n geval in subartikel 1(a) of (b) bedoel, gelas dat die 
betrokke lid sy of haar toespraak staak; of 

(b) in ‘n geval in subartikel 1(c) bedoel, gelas dat die betrokke lid 
vir die verdere duur van die vergadering onttrek. 

Die Speaker kan 'n lid laat verwyder 

38. (1) Indian 'n lid weier om ‘n lasgewing ingevolge artikel 36(2)(a) of (b) na 

te kom, kan die Speaker ‘n beampte aans§ om sodanige lid te 
verwyder en om stappe te neem om te voorkom dat sodanige lid na 
die vergadering terugkeer. 

(2) Artikel 36(1 )(c), 36(2) en subartikel (1) is mutatis mutandis van 
toepassing op ‘n lid van die publiek. 

Uitsluiting van lede 

39. (1) ‘n Lid wat opsetlik die gesag van die Speaker verontagsaam of 

opsetlik die orde by ‘n vergadering versteur, kan deur die Raad 
uitgesluit word van Raadsvergaderings vir ‘n tydperk van hoogstens 
45 dae soos deur die Raad bepaal; Met dien verstande dat die 
betrokke lid binne 7 dae vanaf die vergadering waar daar op sy of 
haar uitsluiting besluit is, 'n skriftelike app^l aan die Burgemeester kan 
rig, wat op sy of haar beurt ‘n spesiale Raadsvergadering moet belS 
om die appdl te oonweeg binne 7 dae vanaf datum waarop die appel 
ontvang is. 

(2) Die Raad kan op voornoemde spesiale vergadering die oorspronklike 
Raadsbesluit bevestig, verwerp of wysig. 

(3) By oorweging van die appdl, moet die Raad die reels van natuurlike 
geregtigheid toepas. 

(4) ‘n Voorstel vir die uitsluiting van ‘n lid kan op enige stadium van ‘n 
vergadering ingedien word. 

Lid mag slegs een keer praat 

40. (1) Behoudens andersluidende bepalings of die voorafverkreg 

goedkeuring van die Speaker, kan 'n lid hoogstens een keer oor enige 
mosie of voorstel praat en die Speaker se besluit om aan sodanige lid 
toestemming te verleen om te praat of te weier is finaal en is nie vir 
bespreking oop nie. 

(2) Die bepalings van subartikel (1) is nie van toepassing op ‘n lid van die 
Uitvoerende Komitee wanneer die Read die begroting oorweeg nie. 

‘n Punt van orde en persoonlike verduideliking 

41. (1) 'n Lid kan ‘n punt van orde stel of ‘n verduideliking gee, maar 

sodanige verduideliking word beperk tot die wesenlike inhoud van sy 
of haar vorige toespraak. 

(2) Sodanige lid word versoek om onmiddellik te praat. 

Beslissing van die Speaker oor ‘n orde reSling 

42. Die beslissing van die Speaker oor 'n punt van orde of oor die toelaatbaarheid 
van ‘n verduideliking is finaal en is nie oop vir bespreking nie. 

Hoe gestem word 

43. (1) ‘n Bestrede mosie of voorstel word aan die Raad gestel deur die 

Speaker, wat die lede versoek om by wyse van opsteek van hande 
(tensy die Raad anders besluit) aan te dui of hulle vir of teen sodanige 
mosie stem of buite stemming bly, waarna die Speaker die uitslag van 
die stemming aankondig. 

(2) Nadat die Speaker die uitslag van stemme ingevolge subartikel (1) 
aangekondig het, kan 'n lid versoek dat - 

(a) sy of haar stem teen die besluit genotuleer word; of 

(b) ‘n hoofdelike stemming gehou word deur op te staan en so ‘n 
eis aan die Speaker te stel. 

(3) Wanneer ‘n hoofdelike stemming behoorlik ingevolge subartikel (2)(b) 
versoek is, moet die Speaker daartoe toestem; die verdelingsklok 
word vir minstens een minuut gelui, waama alle ingange tot die 
Raadsaal toegemaak word en geen lid die Raadsaal mag verlaat of 
binnekom, alvorens die uitslag van die verdeling bekend gemaak is 


(4) Na die verstryking van die tydsduur in subartikel (3) vermeld, bring die 
Speaker weer die mosie of voorstel tot stemming soos in subartikel (5) 
bepaal word en maak daarna die uitslag van die hoofdelike stemming 
bekend. 

(5) ‘n Hoofdelike stemming vind soos volg plaas; Die Munisipale 
Bestuurder lees die naam van elke lid afsonderlik in alfabetiese 
volgorde uit. Elke lid moet by wyse van ‘n hoorbare “vir" of “teen” of 
“buite stemming” aandui of hy of sy ten gunste of teen die voorstel 
stem of buite stemming bly en die Munisipale Bestuurder notuleer die 
stem van elke lid asook die name van elke afwesige lid. 

(6) Wanneer ‘n hoofdelike stemming ooreenkomstig die voorafgaande 
bepalings plaasvind, is elke aanwesige lid, met inbegrip van die 
Speaker, verplig om sy of haar stem ten gunste of teen die mosie of 
voorstel uit te bring of aan te dui dat hy of sy buite stemming bly. 

(7) ‘n Lid wat ‘n hoofdelike stemming aanvra, veiiaat nie die Raadsaal 
alvorens sodanige stemming afgehandel is nie. 

(8) Indien daar ‘n staking van stemme is ten opsigte van ‘n voorstel 
waaroor daar ooreenkomstig die bepalings van subartikel (1) of (4) 
gestem is, moet die Speaker, ooreenkomstig die bepalings van artikel 
30(4) van die Wet, ‘n beslissende stem uitbring. 

Voorstelle wat gemaak kan word 

44. (1) Wanneer ‘n mosie of voorstel by ‘n vergadering bespreek word, kan 

geen ander voorstel ingedien word nie, behalwe ‘n voorstel - 

(a) dat die mosie of voorstel gevi/ysig word; 

(b) dat die oorweging van die saak uitgestel word; 

(c) dat die vergadering verdaag word; 

(d) dat die debat verdaag word; 

(e) dat die vraag gestel word; 

(f) dat die Raad na die voigende saak oorgaan; 

(g) dat die vraag terugverwys word vir verdere oorweging; 

(h) dat, om die saak te hanteer, die Raad in komitee sal gaan 
ingevolge artikel 54; of 

(i) dat die oorweging van die saak oorstaan totdat die Raad al die 
sake op die agenda afgehandel het; 


Met dien verstande dat die voorstelle in paragrawe (b) tot (g) vermeld, 
nie ingedien word voordat die voorsteller van die mosie of voorstel 
onder bespreking daaroor gepraat het nie: Met dien verstande voorts 
dat ‘n tweede voorstel ingevolge paragrawe (b) tot (f) nie binne’n 
halfuur na 'n dergelike voorstel oor dieselfde saak ingedien kan word 
nie, tensy die omstandighede na die mening van die Speaker 
ingrypend verander het. 

(2) ‘n Lid wat nie aan die debat oor die betrokke mosie of voorstel 
deelgeneem het nie, kan gedurende daardie debat aan die einde van 
enige toespraak, voorstel dat - 

(a) oorweging van die vraag uitgestel word tot ‘n vasgestelde 
datum; of 

(b) die vergadering nou verdaag; Met dien verstande dat die 
vergadering nie verdaag alvorens die debat oor die mosie of 
voorstel verdaag het nie; of 

(c) die debat verdaag word. 

(3) ‘n Lid wat ‘n voorstel ingevolge subartikel (2) ingedien het, kan 
hoogstens 5 minute daaroor praat, maar die sekondant word nie 
toegelaat om daaroor te praat nie. 

(4) ‘n Lid wat ‘n voorstel ingevolge subartikel (2) ingedien het, kan tydens 
die debat oor sodanige voorstel vir hoogstens 5 minute daaroor praat 
en daarna word die voorstel sender enige verdere debat gestel. 


Oorweging van saak wat oorgehou gaan word 

45. ‘n Lid wat ‘n voorstel ingevolge subartikel 43(1 )(i) maak, kan hoogstens 3 
minute daaroor praat, maar die sekondant kan glad nie daaroor praat nie en 
daarna word oor die voorstel gestem sender enige verdere debat. 


Wysiging van ‘n mosie of voorstei 

46. (1) ‘n Wysiging wat voorgestel word meet betrekking h§ op die mosie of 

voorstel ten opsigte waarvan dit voorgestel word. 

(2) ‘n Wysiging wat voorgestel word, meet op skrif gestel, deur die 
voorsteller onderteken en aan die Speaker oorhandig word. 


(3) 'n Wysiging wat voorgestel word, meet duidelik deur die Speaker aan 
die vergadering gestel word, voordat daaroor gestem word. 

(4) (a) Waar ‘n wysiging voorgestel en gesekondeer is, word geen 

verdere wysigings voorgestel nie, alvorens ‘n besluit aanvaar is 
waarop ‘n verdere wysiging voorgestel kan word. 

(b) Indian die wysiging aanvaar word, neem die gewysigde mosie 
of voorstel die plek van die oorspronklike mosie of voorstel in 
en word dit die substantiewe mosie of voorstel waarop ‘n 
wysiging voorgestel kan word. 

(5) ‘n Lid kan slegs een wysiging op ‘n mosie of voorstel Indian. 

(6) Die voorsteller van ‘n wysiging op 'n voorstel of mosie het geen reg tot 
repliek nie. 

Uitstel van oorweging van vraag 

47. Wanneer ‘n mosie aanvaar is dat ‘n vraag uitgestel word na 'n vasgestelde 
datum, word die mosie of voorstel eerste onder die mosies of voorstelle 
vervat in die veslag van daardie komitee aan die Raad op die vasgestelde 
datum geplaas. 

Verdaging van vergadering 

48. Geen lid stel by enige vergadering meer as een keer voor of sekondeer dat 
die vergadering moet verdaag nie. 

Verdaging van debat 

49. (1) Indien ‘n voorstel aanvaar word dat die debat verdaag word, hanteer 

die Raad die volgende saak wat op die agenda verskyn en word die 
saak ten opsigte waarvan die debat verdaag is, eerste geplaas op die 
lys van mosies of voorstelle van die volgende vergadering en die 
bespreking daarvan word by daardie vergadering hervat. 

(2) Wanneer ‘n debat wat verdaag is, hervat word, is die lid wat 
voorgestel het dat dit verdaag word, geregtig om eerste te praat. 

(3) Geen lid maak meer as een voorstel ter verdaging van dieselfde debat 
of sekondeer meer as een sodanige voorstel nie. 

Stel van die vraag 

50. (1) Behoudens die bepalings van artikel 43(1) kan ‘n lid wat nie aan die 

debat oor ‘n mosie of voorstel deelgeneem het nie, aan die einde van 
‘n toespraak gedurende die debat, voorstel dat die vraag gestel word. 

(2) Behoudens die bepalings van subartikel (3) is ‘n voorstel ingevolge 
subartikel (1) gemaak, nie vir bespreking oop nie. 

(3) Die voorsteller van ‘n vraag onder bespreking kan, wanneer ‘n 
voorstel ingevolge subartikel (1) gemaak is, vir hoogstens 5 minute 
oor sodanige voorstel praat en vervolgens word die voorstel sender 
enige verdere debat gestel. 

Die Raad gaan oor na volgende saak 

51. (1) Behoudens die bepalings van artikel 43(1) kan ‘n lid wat nie aan ‘n 

debat oor ‘n mosie of voorstel deelgeneem het nie, aan die einde van 
‘n toespraak voorstel dat die Raad oorgaan na die volgende saak. 

(2) Behoudens die bepalings van subartikel (3) is 'n voorstel ingevolge 
subartikel (1) gemaak nie vir bespreking oop nie. 

(3) Die voorsteller van ‘n vraag onder bespreking kan, wanneer ‘n 
voorstel ingevolge subartikel (1) gemaak is, vir hoogstens 5 minute 
oor sodanige voorstel praat en daarna word die voorstel sender enige 
verdere bespreking gestel. 

(4) Indien ‘n voorstel ingevolge subartikel (1) aanvaar word, verval die 
vraag onder bespreking. 

Terugveruvysing van ‘n vraag vir verdere oonveging 

52. (1) Wanneer 'n aanbeveling van die Uitvoerende Komitee voor die Raad 

dien, kan 'n lid voorstel dat die vraag vir verdere oorweging na die 
Uitvoerende Komitee terugverwys word. 

(2) Die voorsteller van sodanige vraag het geen reg tot repliek nie. 

(3) So 'n voorstel word nie gestel alvorens aan die bepalings van artikel 
18 voldoen is nie. 

(4) Wanneer sodanige voorstel aanvaar word, sluit die debat oor die 
aanbeveling en gaan die Raad oor na die volgende saak. 

Opskorting van artikel 8 

53. (1) Ondanks andersluidende bepalings van hierdie Reglement van Orde, 

maar behoudens die bepalings van hierdie artikel, kan 'n lid in'n 
gewone vergadering of met die verdaging daarvan, voorstel dat die 
bepalings van artikel 8 opgeskort word om horn of haar in staat te stel 
om ‘n voorstel in te dien, waarvan kennis nie ingevolge artikel 
21gegee kon word nie weens die dringendheid van sodanige voorstel. 

(2) Die voorstel en mosie genoem in subartikel (1) moet op skrif gestel 
word, deur die voorsteller en ten minste een sekondant onderteken 
word en aan die Speaker minstens 10 minute voor die aanvang van 
die vergadering waarop sodanige voorstel of mosie bedoel is om te 
dien, oorhandig word, tensy die Speaker ‘n korter tydsduur toelaat. 

(3) Beide word deur die Speaker afgewys, indien hy of sy sodanige mosie 
ingevolge artikel 26 kon afwys. 

(4) Onmiddellik voordat die verslag van die Uitvoerende Komitee 
ingevolge artikel 15 voorgelS word, maak die Speaker bekend dat ‘n 
voorstel en mosie ingevolge subartikel (1), indien enige, aan horn of 
haar oorhandig is en of hy of sy dit toegelaat of afgewys het en indien 
sodanige voorstel en mosie wel toegelaat is, hulle voor of na die 
afhandeling van die verslag van die Uitvoerende Komitee sal dien. 

(5) Indien die Speaker die voorstel en mosie toelaat ingevolge subartikel 
(4), moet die betrokke lid, wanneer die Speaker so aandui, die mosie 
aflees en nadat hy of sy vir hoogstens 5 minute oor slegs die rede van 
die dringendheid van die oorweging van die mosie gepraat het, wat 
die aflees van die mosie insluit, kan hy of sy voorstel dat die bepalings 
van artikel 8 opgeskort word. 

(6) Die sekondant van die voorstel en mosie ingevolge subartikel (1) kry 
nie ‘n spreekbeurt daaroor nie, behalwe om dit formeel te sekondeer. 

(7) Die voorstel tot opskorting word geag aanvaar te wees, indien die lede 
wat daarvoor stem ‘n meederheid van ai die lede van die Raad 
uitmaak. 

(8) Indien die voorstel tot opskorting aanvaar word, word die mosie geag 
behooiiik gestel te wees en daarna kan die bespreking daarvan 
voortgaan ooreenkomstig die bepalings van hierdie Reglement van 
Orde. 

Vertolking van Reglement van Orde 

54. (1) (a) ‘n Lid kan versoek dat die Speaker se beslissing oor die 

vertolking van die Reglement van Orde in die notule 
aangeteken word en die Munisipale Bestuurder hou ‘n register 
van sodanige beslissings by. 

(b) Die Speaker onderteken die inskrywing in die register van elke 
beslissing wat hy of sy gegee het. 

(2) ‘n Lid wat 'n versoek ingevolge subartikel (1) gerig het, kan 
mondelings gedurende daardie vergadering of skriftelik binne 5 dae 
daarna, eis dat die Munisipale Bestuurder die saak aan die 
Uitvoerende Komitee voorl§, en in sodanige geval oorweeg die 
Uitvoerende Komitee die beslissing en doen daaroor aan die Raad 
verslag. 

Bespreking van sake in komitee 

55. (1) Wanneer ‘n lid voorstel dat die Raad in komitee gaan om ‘n saak op 

die agenda te oorweeg, insluitend ‘n voorstel ingevolge artikel 52(1), 
kan hy of sy vir hoogstens 3 minute oor sodanige voorstel praat, maar 
die sekondant praat nie daaroor nie. 

(2) Nadat ‘n voorstel in subartikel (1) bedoel aanvaar is, kan die Speaker 
na oonweging, indien dit redelik en nodig blyk te wees om die regte 
van die persoon of ondenverp onder bespreking te beskerm, die pers, 
die publiek en enige ander persoon wie se teenwoordigheid volgens 
sy of haar mening nie gedurende die bespreking vereis word nie, 
gelas om die Raadsaal te verlaat en nadat hy of sy tevrede is dat die 
instruksie uitgevoer is, stel hy of sy die betrokke saak weer aan die 
orde. 

(3) ‘n Bespreking van ‘n saak in komitee skort geen ander bepaling van 
hierdie Reglement van Orde op nie. 

(4) Die Speaker moet, indien dear nadat die Raad die sake in komitee 
afgehandel het nog ander sake op die agenda verskyn, weer die pers, 
die publiek en ander persone toelaat om die Raadsaal binne te gaan. 

(5) ‘n Besluit van die Raad om in komitee te gaan word met deeglike 
inagneming van artikel 160(7) van die Grondwet geneem. 

Kworum van die Raad en komitees 

56. Die kworum van die Raad en komitees is die meerderheid van al die lede van 

die Raad en/of die komitee. 




PROVINSIE NOORD-KAAP 

BUITENGEWONE PROVINSIALE KOERANT, 12 DESEMBER 2012 


No. 1652 337 


19 


Bedanking van setel op komitee 

57. ‘n Lid van ‘n komitee wat van die komitee wil bedank, rig sy of haar bedanking 
skriftelik aan die Munisipale Bestuurder waarna dit nie weer teruggetrek kan 
word nie. Die Munisipale Bestuurder verwys die bedanking na die uitvoerende 
komitee, waama dit na die Raad verwys sal word. 

Vul van vakature in ‘n komitee 

58. Die Uitvoerende Komitee moet aan die Raad kennis gee dat daar ‘n vakature 
op 'n komitee ontstaan het, uitgesonderd ‘n vakature op die Uitvoerende 
Komitee, nie later nie as die tweede vergadering na die vergadering van die 
komitee waarop die vakature bekend geword het en die Raad kan die 
vakature vul. 

Vul van ‘n vakature in ‘n komitee gedurende die afwesigheid van ‘n lid 

59. Wanneer 'n lid, uitgesonderd ‘n lid van die Uitvoerende Komitee verlof tot 
afwesigheid van ‘n vergadering van ‘n komitee verkry het, kan die Raad ‘n 
ander lid aanwys om waar te neem gedurende sy of haar afwesigheid op 
enige komitee waarop die afwesige lid dien. 

Datums en tye van vergaderings van die Uitvoerende Komitee 

60. (1) Die voorsitter van die Speaker bepaal die datums, tye en plekke van 

vergaderings. 

(2) Geen vergadering van die Uitvoerende Komitee word gehou 
gedurende ‘n Raadsvergadering, sender die Raad se toestemming 
nie. 

Kennisgewing van vergadering van die Uitvoerende Komitee 

61. (1) Die Speaker reik ‘n kennisgewing uit waarin 'n vergadering van die 

Uitvoerende Komitee bele en die werksaamhede wat deur die komitee 
oorweeg moet word aangedui word. 

(2) Die kennisgewing word by elke lid van daardie komitee afgelewer of 
dit word gelaat by sy of haar besigheids- of residensiSle of e-pos 
adres minstens 24 uur voor die aanvang van ‘n gewone vergadering, 
maar indien die kennisgewing per toeval nie so afgelewer of gelaat is 
nie, word die geldigheid van die vergadering nie daardeur geraak nie. 


Bywoningsregister vir vergaderings van die Uitvoerende Komitee 

62. (1) Die Munisipale Bestuurder hou *n bywoningsregister waarin elke lid 

van die Uitvoerende Komitee wat 'n vergadering van die komitee 
bywoon, sy of haar naam teken. 

(2) ‘n Lid wat nie ‘n lid van die Uitvoerende Komitee is nie, wat ‘n 
vergadering van die komitee bywoon, skryf sy of haar naam in die 
bywoningsregister en moet agter sy of haar naam die woorde “nie lid" 
skryf. 

Deelname aan besprekings op ‘n vergadering van die Uitvoerende Komitee 

63. lemand wat versoek word of toegelaat word deur die Uitvoerende Komitee 
om ‘n vergadering van die komitee by te woon, kan met die toestemming van 
die voorsitter van die Uitvoerende Komitee die vergadering toespreek. 

Geen kworum by vergadering van die Uitvoerende Komitee 

64. Indien daar na verstryking van 10 minute na die aanvangstyd van ‘n 
vergadering van die Uitvoerende Komitee nog geen kworum is nie, word die 
vergadering gehou op 'n datum en tyd deur die Speaker bepaal. 

Wyse van stemming by vergaderings van die Uitvoerende Komitee 

65. Die voorsitter van die Uitvoerende Komitee laat die lede van die Uitvoerende 
Komitee by wyse van opsteek van hande stem en 'n lid van daardie komitee 
wat daar teenwoordig is en stem kan versoek dat ‘n hoofdelike stemming 
gehou word, in welke geval die bepalings van artikel 42(5), (6) en (7) mutatis 
mutandis geld: Met dien verstande dat geen bepaling hiervan die reg van ‘n 
lid om sy of haar teenstem te laat notuleer sal bei'nvloed nie. 

Goedkeuring van notule van vergadering van Uitvoerende Komitee 

66. (1) By ‘n gewone vergadering van die Uitvoerende Komitee, nadat 

aansoeke vir verlof tot afwesigheid oorweeg is, word die notule van 'n 
vergadering van die komitee wat nog nie bekragtig is nie gelees, 
goedgekeur met of sonder w/ysigings en deur die voorsitter van die 
Uitvoerende Komitee onderteken. 

(2) Die notule genoem in subartikel (1), kan as gelees beskou word indien 
dit beskikbaar was vir ondersoek deur die lede van die komitee 
minstens een uur voor die aanvang van die vergadering: Met dien 
verstande dat die notule gelees moet word indien ‘n lid dit so versoek, 
tensy die komitee die oorweging uitstel na die volgende vergadering: 
Met dien verstande voorts dat indien die notule uitgestuur is op ‘n 
wyse soos in artikel 115 van die Stelsels Wet voorsien, ‘n lid nie kan 
aandring dat die notule gelees moet word, tensy die meerderheid van 
die lede teenwoordig dit so beslu'it nie. 

Notule kan teruggehou word weens werksdruk 

67. Die notule van ‘n vergadering van die Uitvoerende Komitee kan weens 
werksdruk of ‘n ander toepaslike rede teruggehou word vir goedkeuring op ‘n 
latere vergadering. 

Bespreking van notule van vergadering van Uitvoerende Komitee 

68. Geen voorstel of bespreking oor die notule word toegelaat nie, behalwe oor 
die akkuraatheid daarvan. 

Verslae mag aan die pers verskaf word 

69. Die Munisipale Bestuurder kan, op aansoek deur 'n geregistreerde nuusbiad, 
die agenda van die Raad aan ‘n verteenwoordiger van sodanige nuusbiad 
voor die aanvang van die vergadering verskaf: Met dien verstande dat die 
Uitvoerende Komitee of die Burgemeester horn of haar kan aans§ om nie die 
besondere agenda of item op die agenda te voorsien nie of om die agenda te 
weerhou tot na afloop van die betrokke vergadering. 

Uitsluiting van lede wat dokumente openbaar 

70. (1) ‘n Lid wat ten opsigte van ‘n saak genoem in artikel 10 van die 

Gedragskode vir Raadslede, aangeheg as Bylae 1 tot die Wet op 
Plaaslike Regering; Munisipale Stelsels, 2000 (Wet No. 32 van 2000), 
‘n dokument of rekord van die Raad, of van die verrigtinge van ‘ n 
komitee van die Raad, of van die Raad in komitee publiseer of dit 
bekend maak of toelaat dat dit gepubliseer of bekend gemaak word, is 
skuldig aan oortreding van hierdie subartikel. 

(2) Die Raad kan ‘n lid wat skuldig is aan oortreding van subartikel (1), 
uitsluit vir ‘n tydperk van hoogstens 45 dae soos deur die Raad 
bepaal: Met dien verstande dat die app^lprosedures soos bedoel in 
artikel 38 mutatis mutandis geld vir hierdie artikel. 

(3) Indien ‘n lid 'n vergadering bywoon ondanks ‘n besluit ingevolge 
subartikel (2), kan die Speaker ‘n beampte opdrag gee om die lid te 
verwyder en om die nodige stappe te neem om te voorkom dat die lid 
na die vergadering terugkeer. 

Verslag van bywoning van vergaderings 

71. (1) Die Munisipale Bestuurder stel jaarliks 'n verslag op oor die aantal 

Raadsvergaderings gehou en die bywoning daarvan deur elke lid en 
die aantal vergaderings gehou deur die Uitvoerende Komitee en die 
bywoning van elke lid van sodanige komitee. 

(2) Die Munisipale Bestuurder sluit die verslag by die agenda van die 
gewone vergadering wat in Januarie van elke jaar gehou word in. 

Sekretariaat 

72. (1) Die Munisipale Bestuurder is verantwoordelik vir die doeltreffende 

funksionering van die aktiwiteite van die Raad en sy komitees. 

(2) Die Munisipale Bestuurder kan 'n aantal beamptes in die voltydse 
diens van die Munisipaliteit aanwys om as 'n sekretariaat vir die Raad 
op te tree. 

(3) Die Munisipale Bestuurder kan aan ‘n lid van die sekretariaat 'n 
werksaamheid soos die hou van notules of die verspreiding van 
dokumente opdra, maar bly teenoor die Raad verantwoordelik vir die 
doeltreffende verrigting van ‘n werksaamheid aan horn of haar by of 
kragtens hierdie Reglement van Orde toevertrou. 

Kort titei 

73. Hierdie Verordening heet die Reglement van Orde, 2012. 




